John Bertram Peterson

**John Bertram Peterson** (1871–1944) var en amerikansk katolsk prelat som var biskop av bispedømmet Manchester i New Hampshire fra 1932 til sin død i 1944. Han var tidligere hjelpebiskop i erkebispedømmet Boston i Massachusetts fra 1927 til 1932.
## Liv og virke
### Bakgrunn
Peterson ble født i Salem i Massachusetts til en skandinavisk sjøkaptein og en irsk mor. Han gikk på en handelshøyskole i Boston og arbeidet deretter i *Pope Manufacturing Company*; han arbeidet også som avisjournalist. 

Etter å ha bestemt seg for å bli prest, gikk Peterson inn på *Marist College* i Van Buren i delstaten Maine. Deretter studerte han ved *Saint Anselm College* i Goffstown i New Hampshire fra 1893 til 1895 og kom deretter til *St. John's Seminary* i Boston.

### Prest
Peterson ble ordinert til prest for erkebispedømmet Boston av hjelpebiskop John Brady den 15. september 1899.  Etter to år med å studier i kirkehistorie i Paris og Roma, returnerte Peterson til Boston. Peterson ble utnevnt til fakultetsmedlem i 1911 ved *St. John's Seminary*, hvor han underviste i økonomi. Han ble senere utnevnt til rektor, og ble ved seminaret til 1926.

### Hjelpebiskop i Boston
Den 7. oktober 1927 ble Peterson utnevnt til hjelpebiskop i erkebispedømmet Boston og titulærbiskop av *Hippos* av pave Pius XI. Han mottok sin bispeinnvielse den 10. november 1927 av kardinal William Henry O'Connell, med biskopene George Albert Guertin og John Gregory Murray som medkonsekratorer. I løpet av sin tid som hjelpebiskop tjente han også som leder for *St. Catherine of Genoa Parish* i Somerville i Massachusetts.

Mens han var i Somerville, fikk Peterson et ry som god administrator og pedagog. Han hadde også flere bispedømmestillinger i denne perioden. I 1930 utnevnte USAs president Herbert Hoover biskop Peterson til en nasjonal kommisjon for å kartlegge utdanningssituasjonen i USA.

### Biskop av Manchester
Peterson ble utnevnt til den fjerde biskopen av Manchester (New Hampshire) av Pius XI den 13. mai 1932. Han ble innsatt av kardinal O'Connor i katedralen *St. Joseph* i Manchester den 14. juli 1932 New Hampshire-guvernør John Winant deltok ved innsettelsen, sammen med 600 prester fra New England og flere hundre sognebarn fra *St. Catherine of Genoa Parish* i Massachusetts.

Et stort spenningsfelt i bispedømmet skyldtes etniske stridigheter mellom de irske og fransk-kanadiske grupperingene. Peterson, som talte fransk flytende, fortalte ved en middagsaudiens i Manchester i 1932 at han fordømte alt religiøst og etnisk hat og ikke ville støtte noen sak basert på hat. Han var i stand til å vinne fransk-kanadiske katolikkers tillit i bispedømmet med sine ord og handlinger. Den 5. mars 1933, midt i stormløpet på nasjonalbanken etter børskrakket i 1929, forsikret biskop Peterson sognebarn om at bankene ville overleve.

I mai 1933 avgjorde Peterson en omstridt arbeidsstreik i Manchester mellom *Amoskeag Company* og dets 7400 fagorganiserte møllearbeidere. Fagforeningen gikk til *[[walkout]]* da bedriftsledelsen forsøkte å senke lønningene med 40 %. New Hampshire National Guard var blitt utplassert til byen og hadde støtt sammen med de streikende. Etter å ha søkt mange fagforeningsmedlemmer, gikk Peterson til selskapets ledelse og forhandlet frem en lønnsøkning på 15 cent per time, og det avsluttet streiken. 

I april 1934, midt i den store depresjonen, iverksatte biskop Peterson sparetiltak for bispedømmet. Han var medlem av en New Hampshire-delegasjon som reiste til Washington D.C. i mars og april 1935 for å oppfordre Den amerikanske kongressen om å sørge for hjelp til tekstilindustrien i New Hampshire. 

I 1936 ble Peterson utnevnt til generalpresident for *National Catholic Education Association*, og fungerte i den rollen til 1946. 

Under Andre verdenskrig oppfordret biskop Peterson menigheter og menighetsmedlemmer til å investere i *War savings stamps* og krigsobligasjoner. 

Bispedømmet åpnet et USO-senter for tjenestemenn og kvinner i Manchester, og han oppfordret menighetsmedlemmer til å støtte organisasjonen med donasjoner.

## Død
Biskop Peterson døde den 15. mars 1944, 72 år gammel, i Manchester. En av hans tidligere elever ved *St. John's* var den fremtidige kardinal Richard Cushing, som holdt lovtale ved Petersons begravelse. Ifølge Cushing pleide Peterson å formane sine prestestudenter: *«Ta ditt prestedømme på alvor, aldri deg selv.»* Biskop Peterson ble gravlagt i krypten i *St. Joseph-katedralen*.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Kardinal William Henry O'Connell (1859-1944) *1901
* Biskop *John Bertram Peterson* (1871-1944) *1927

## Referanser